b"\n_START_ARTICLE_\nSenyoria de Lisle\n_START_PARAGRAPH_\nLa senyoria de Lisle o l'Isle fou una jurisdicci\xc3\xb3 feudal del comtat de Vend\xc3\xb4me. Algunes terres les posse\xc3\xafen els descendents de Fulcard el primer vescomte de Vend\xc3\xb4me i la seva besn\xc3\xa9ta Adela les va ampliar pel seu matrimoni amb Roger de la Tour (fill de Roger de Vend\xc3\xb4me). Els va seguir Fuquer de la Tour. V\xc3\xaddua de Roger, Adela es va casar amb Hug Doubleau vers 1015, i va tenir altres fills i aquesta branca fou el tronc dels senyors de Mondoubleau._NEWLINE_A Fuquer (mort vers el 1090) el va succeir el seu fill Jeremies de la Tour (\xe2\x80\xa0 1120); el va seguir el seu fill Renald I de la Tour (mort el 1140) pare de Robert de la Tour, la mare del qual, Berta, fund\xc3\xa0 la poblaci\xc3\xb3 de Lisle. Robert va morir a l'entorn del 1200 i fou vescomte de Blois segurament pel dret de la seva esposa Matilde. El 1194 el castell de Lisle fou destru\xc3\xaft quan Ricard Cor de Lle\xc3\xb3 va atacar a Felip August de Fran\xc3\xa7a que hi era en aquell moment i es va lliurar la batalla de Fr\xc3\xa9teval. A Robert el va succeir el seu fill Renald II, vescomte de Blois i senyor de Lisle que va morir abans de 1219 i el va succeir el seu fill Renald III (mort el 1277) tant com a vescomte com a la senyoria. No va tenir fills i el va succeir el seu germ\xc3\xa0 Felip que va heretar la senyoria i va haver de recon\xc3\xa8ixer la senyoria del comte de Vend\xc3\xb4me de la que volia emancipar-se. El seu fill Joan era senyor vers el 1304 i va deixar nom\xc3\xa9s una filla, Isabel, que es va casar amb Joan de Lespine, que en endavant va posseir la senyoria. Els Lespine eren senyors de Meslay i Lisle fou integrada en aquesta. El primer senyor d'aquesta casa fou (1397) Pere de Lespine (mort vers el 1440) fill de Joan i Isabel."